[{"text_idx": "#000000", "text": "Baltic Pride\u2019i na\u0308dal Tallinnas ja veebis"}, {"text_idx": "#000001", "text": "Balti riikide u\u0308hine LGBT+ kultuuri- ja solidaarsusfestival Baltic Pride pidi ta\u0308navu u\u0308le kolme aasta taas Tallinnas toimuma. Koroonaviiruse to\u0303ttu on Eesti LGBT U\u0308hing festivali planeeritud kujul a\u0308ra ja\u0308tnud, kuid 28. juunini siiski mo\u0303ned u\u0308ritused toimuvad, mitmed neist veebis."}, {"text_idx": "#000002", "text": "Baltic Pride toimus Eestis viimati 2017. aastal, mil kavas olid rongka\u0308ik, vabao\u0303hukontsert, rahvusvaheline konverents, filmilinastused, na\u0308itused, peod ja muud. Ta\u0308navu aprillis teatas kohalik festivali korraldaja Eesti LGBT U\u0308hing, et Baltic Pride ja\u0308a\u0308b koroonaviiruse leviku to\u0303ttu a\u0308ra."}, {"text_idx": "#000003", "text": "Uudis kurvastas LGBT+ kogukonda ja selle toetajaid, sest tegu on oodatud su\u0308ndmusega, milles osaleb tuhandeid inimesi Eestist, La\u0308tist, Leedust, Venemaalt, Skandinaaviast ja kaugemaltki. Kuna Eestis toimub festival iga kolme aasta tagant, ei na\u0308e siin tavapa\u0308rast Baltic Pride\u2019i nu\u0308u\u0308d viis aastat."}, {"text_idx": "#000004", "text": "Kuigi ta\u0308navu suuri u\u0308ritusi korraldada ei o\u0303nnestunud, on na\u0308dala kava siiski mitmekesine. Pa\u0308rast jaanipa\u0308eva saab jooga abil keha venitada, avatud uste pa\u0308eval tutvuda Eesti HIV-positiivsete vo\u0303rgustikuga, minna peole ning tutvuda Tallinna LGBT+ ajalooga. Samuti saab osa filmilinastustest, kontsertidest ja muust."}, {"text_idx": "#000005", "text": "Eesti LGBT U\u0308hingu tegevjuht ja u\u0308ks Baltic Pride\u2019i korraldajatest Kristel Rannaa\u0308a\u0308re leiab, et LGBT+ inimeste olukord Eestis muutub aina ohtlikumaks, misto\u0303ttu on teema to\u0303statamine eriti oluline. \u201eViimaste aastate su\u0308ndmused Euroopas ja maailmas laiemalt on pannud meid muretsema LGBT+ inimeste olukorra pa\u0308rast. Kahjuks oleme viimase aasta jooksul na\u0308inud samade mustrite jo\u0303udmist ka Eestisse. Kasvanud on valitsuse ja inimo\u0303iguste vastaste organisatsioonide avalik vaenuko\u0303ne LGBT+ inimeste suunal, millele on ja\u0308rgnenud jo\u0303ulised sammud meie inimeste o\u0303iguste piiramiseks,\u201d lisas Rannaa\u0308a\u0308re."}, {"text_idx": "#000006", "text": "Baltic Pride\u2019i kavaga saab la\u0308hemalt tutvuda siin."}, {"text_idx": "#000007", "text": "HIV ja diskrimineerimine ka\u0308ivad ka\u0308sika\u0308es"}, {"text_idx": "#000009", "text": "Puugi magus elu. Aktivisti argipa\u0308evast, naljaga ja naljata"}]